PEN Afrikaans Nuusbrief: Augustus 2017 | LitNet
PEN Afrikaans Nuusbrief: Augustus 2017
PEN Afrikaans PEN Afrikaans 2017-08-09
Nog 'n boekbonanza met die komplimente van Taalgenoot
Die PEN Afrikaans Vertaalfonds – Engelse reglement en 'n onderhoud met Marga Stoffer
AVBOB ondersteun die digkuns in al elf landstale met 'n poësiekompetisie
AVBOB het 'n nuwe poësiekompetisie met die tema Ek wou nog sê ... geloods. Gedigte kan in enige van Suid-Afrika se amptelike tale ingeskryf word en skrywers ontvang R300 vir elke gedig wat gekeur word vir publikasie op die kompetisiewebwerf. Bydraes kan tussen 1 Augustus en 30 November ingestuur word.
Klik hier vir 'n onderhoud met die organiseerders van die kompetisie.
Lees ook gerus hierdie artikel oor 'n Kanadese hofuitspraak na aanleiding van kopiëring deur opvoedkundige instansies wat gespruit het uit nuwe bewoording in kopieregwetgewing. Dit word bereken dat 'n wysiging van Kanadese kopiereg, soortgelyk aan dié wat in Suid-Afrika ter tafel gelê is, uitgewers en ander inhoudsverskaffers tot $50 miljoen per jaar in verlore tantième kos.
Ebbe Dommisse, voormalige redakteur van Die Burger en 'n lid van PEN Afrikaans, berig so oor dié potensieel waterskeidende saak:
Hierdie voorneme is in die hof gestuit, waarna die US 'n nuwe taalbeleid aanvaar het waarin Engels voorkeur kry. Die universiteit erken in hofstukke dat Afrikaans nou tweede viool speel. Dit is in stryd met die US se stigtingsvoorwaarde, aangesien die weldoener Jannie Marais, wat die totstandkoming van die universiteit met 'n baie groot skenking moontlik gemaak het, dit gedoen het mits Afrikaans "geen mindere plaats" beklee nie.
Uit hofstukke blyk dat die US besig is om Afrikaans uit te faseer, hoewel hierdie eertyds gemeenskapsgerigte universiteit geleë is in 'n provinsie waar Afrikaans die meerderheidstaal is. Studente verklaar volgens die hofstukke, wat duisende bladsye beloop, dat talle dosente na Engels oorgeskakel het.
Die belang van moedertaalonderrig word boonop internasionaal erken, onder meer deur Unesco, wat uitwys dat die post-koloniale gebruik van die koloniale taal slegs 'n klein elite baat. Navorsing van die Universiteit van Kaapstad het voorts aangetoon dat veral swart leerders wat na graad 4 verplig word om na Engels oor te slaan, tot vyf jaar agter hul eweknieë is wat tot Matriek in hul moedertaal onderrig is. Dit is een van die vernaamste oorsake van die land se disfunksionele onderwysstelsel.
Die bestuur bedank al ons lede wat so vinnig hul ledegeld van R300 vir 2017 betaal het. Indien jy nog nie 'n faktuur ontvang het nie, laat weet asseblief na penafrikaans@gmail.com.
Baie dankie ook aan al ons lede wat intussen aanlyn geregistreer het. Soos ons verlede maand in 'n spesiale nuusbrief verduidelik het, wil ons die invordering van ledegeld vanjaar ook gebruik om die nodige inligting oor ons aktiewe lede digitaal te versamel om 'n aanlyn lederegister te skep. Die oorgrote meerderheid van PEN Afrikaans se lede het nooit die aansoekvorm om lidmaatskap voltooi nie. Diegene wat dit wel voltooi het, se besonderhede het ons in geskandeerde vorm wat 'n netjiese digitale oorsig van ons lede onmoontlik maak.
Ons sal later vandeesmaand 'n agenda uitstuur asook die program van die Tuin van Digters-fees.
Anneli Groenewald: Die skaalmodel&nnbsp;(Tafelberg)
'n Oorsig van Afrikaanse resensies en boekbesprekings in Julie
Ten slotte is dit altyd 'n plesier om die lys van nuwe Afrikaanse publikasies te deel. Hartlik geluk aan al ons ander lede wat nuwe boeke op die rak het.